Publication: Magyar Közlöny
Issue: MK-1998-28 (Year: 1998, Number: 28)
Era: 1990-2004
Section: (3) E törvény hatálybalépésével egyidejűleg az élelmiszerekről szóló 1995. évi XC. törvény
Paragraph Index: 467

(3) A géntechnológiai hatóság a bejelentést annak kézhezvételétől számított negyvenöt napon belül ellenőrzi. Ha a géntechnológiai módosítás, illetve a géntechnológiával módosított szervezetek vagy az azokból előállított termékek zárt rendszerben való felhasználása, a környezetbe kibocsátása, forgalomba hozatala, valamint behozatala nem felel meg e törvény, illetve a külön jogszabályok rendelkezéseinek, a géntechnológiai hatóság határozatban írja elő a géntechnológiai módosítás, illetve a géntechnológiával módosított szervezetek vagy az azokból előállított termékek zárt rendszerben való felhasználásának, környezetbe történő kibocsátásának a környezet eredeti állapotának helyreállításával egyidejű megszüntetését, illetve a géntechnológiával módosított szervezeteknek vagy az azokból előállított termékeknek a forgalomból való kivonását és megsemmisítését.

Source: https://magyarkozlony.hu/hivatalos-lapok/31d3e095715d87e00ff41633488b2439a482a861/dokumentumok/ff8d37638b9645cea527b50da1172986a0356fed/letoltes